Objednávanie na kapsulovú endoskopiu ( KES )

**Indikácie vyšetrenia :**

1. Krvácanie z tráviaceho traktu neznámeho pôvodu (gastroskopia a kolonoskopia vrátane intubácie terminálneho ilea sú negatívne) Dg. K92.2

2. Opakovaná mikrocytová anémia s hyposiderémiou (po vylúčení celiakie, adenoCa prostaty) Dg.K92.2

3. Podozrenie na Crohnovu chorobu tenkého čreva Dg.K50.0

4. Podozrenie na neopláziu tenkého čreva

5. Podozrenie na komplikáciu celiakie

6. Vrodené polypózne syndrómy

7. NSAID poškodenie tenkého čreva

Postup :

1. **Časť A protokolu vyplní indikujúci lekár – gastroenterológ**

Podmienky vyšetrenia

- splnené indikačné kritéria

- vykonaná gastroskopia, pankolonoskopia, MR/CT enterografia

- pečiatka indikujúceho gastroenterológa na časti A protokolu

**Časť B protokolu vyplní gastroenterologické centrum – Gastroenterologické centrum FNsP Žilina a potvrdí ho vedúci pracoviska.**

2. Po vyplnení oboch častí odošle centrum požiadavku do pobočky zdravotnej poisťovne, kde revízny lekár vydá stanovisko (súhlas/nesúhlas s úhradou KES).

3. Krajská pobočka ZP vydá stanovisko v písomnej podobe.

4. Na základe súhlasu poisťovne bude pacient písomne predvolaný na termín vyšetrenia s písomným poučením o vyšetrení.

5. Výsledok vyšetrenia bude v písomnej forme doručený poštou pacientovi, ktorý ho odovzdá gastroenterológovi, ktorý vyšetrenie indikoval. Kópia ostáva v dokumentácii pracoviska.

Vysvetlivky : Pacient musí byť vopred objednaný na daný termín a musí si doniesť podpísaný informovaný súhlas, ktorý dostane poštou. Vyšetrenie sa vykonáva výhradne ambulantne (nie je prípustná hospitalizácia – požiadavka ZP ), pacient prichádza na vyšetrenie o 07:00 hodine, naloží sa mu snímač (v tvare opaska), prehltne kapsulu a odchádza mimo nemocnice, vrátenie snímača na druhý deň.

Vyplnený protokol **len časť A poslať na adresu :**

MUDr. Dana Bednáriková

Gastroenterologické centrum, FNsP Žilina

V. Spanyola 43, 012 07 Žilina

e-mail: bednarikovad@fnspza.sk